Lav et referat af nedenstående tekst:

Tekst:
Det danske motorvejsnet kan opleve gener i løbet af mandagen. En stor, tysk helikopter skal nemlig transporteres fra Flyvestation Aalborg og tilbage til Tyskland. Siden den store militærøvelse Night Hawk 2021, har helikopteren stået i Danmark, fordi den blev beskadiget. Da helikopteren skulle pakkes sammen, så den kunne være i en af flyvestationens hangerer, sker der problemer med hydraulikken, som gør, at roterbladene rammer ned i helikopterens halesektion, fortæller Morten Valentin Jensen, der er kaptajn og presseofficier hos Flyvestation Aalborg. Lang vej hjem Det er det tyske luftvåben, Luftwaffe, der står for transporten hjem til Tyskland. Det bliver en lidt længere tur, end det normalt ville være, hvis helikopteren kunne flyve. -	Den er blevet skilt så meget ad, som den kan. Helikopteren kommer på en blokvogn, og de resterende komponenter kommer på to yderligere blokvogne, siger Morten Valentin Jensen. Grundet den store størrelse på helikopteren opfordrer Morten Valentin Jensen de forbipasserende bilister til at holde fokus på vejen i stedet for at kigge efter den spektakulære helikopter. Kan ikke repareres i Aalborg CH53, som er helikoptertypen, der står på Flyvestation Aalborg, er ikke en, man er vant til at have med at gøre. Derfor kan man ikke reparere på den i Nordjylland. -	Det udstyr, der skal til for at sikre sig, at helikopteren er flyvedygtig igen, har de i Tyskland. Så man tager ingen chancer, men man tager den hjem og sikrer sig, at den er helt klar til at flyve igen, siger Morten Valentin Jensen.

Referat:
Helikopteren er en del af det tyske luftvåben, og har siden den store militærøvelse i Nordjylland i september og oktober stået på dansk grund. Nu skal den tilbage.